Hidvégi december közepén bokszol újra
Eldõlt, hogy Hidvégi György ötödik alkalommal a németországi Dessauban próbálja megvédeni a WBF cirkálósúlyú világbajnoki övét, méghozzá december 15-én. A csaknem négyezer fõs befogadóképességû Anhalt Arenában Hidvégi a cseh Lubos Suda (17 gyõzelem, 1 vereség, 12 KO-TKO), az IBF (Nemzetközi Bokszszövetség) cirkálósúlyú interkontinentális bajnoka ellen bokszol.
A korábban a WBA-nál is övet birtokló Suda korábbi ellenfelei közül a szombaton Drezdában Virgil Hill-lel a WBA vb-koronáért ringbe lépõ Firat Arslan a legismertebb név. A török bunyóst Suda a hatodik mérkõzésén egyhangú pontozással verte meg.

A Polish Boxing Promotion vezérkara lehetõséget teremtett Hidvéginek (14 gyõzelem, 1 döntetlen, 1 vereség, 10 KO-TKO) arra, hogy külföldi edzõtáborban készüljön fel idei utolsó mérkõzésére.

Lengyelországban ugyanis összejött egy helyi "cirkálósúlyú csúcs", a lengyel ranglista második, harmadik és negyedik helyezettje részvételével, amelyen november 26-ától a magyar öklözõ is részt vehet.

A hazai bokszolók közül Krzysztof Wlodarczyk, az IBF májusban detronizált bajnoka a legismertebb, de már Pawel Kolodziejnek is van titulusa (õ a WBC youth bajnoka ebben a kategóriában), a feltörekvõ nemzedéket pedig Lukasz Janik képviseli.

Kapcsolódó cikkek:

-   Hidvégi negyedszer védte meg címét
WBF profi boksz Hidvégi György IBF Dessau boksz